Naomi Ōsaka

Naomi Ōsaka (大坂 なおみ Ōsaka Naomi; sündinud 16. oktoobril 1997 Ōsakas) on elukutseline tennisist, kes esindab Jaapanit. 

Suure slämmi turniiridest on ta üksikmängus võitnud 2018. ja 2020. aastal USA lahtised meistrivõistlused ning 2019. ja 2021. aastal Austraalia lahtised meistrivõistlused. Ta on WTA edetabelis esikohal olnud 28. jaanuarist 24. juunini 2019 ning 12. augustist 8. septembrini 2019.

Ōsaka trumbiks peetakse agressiivset mängustiili, mille hulka kuulub tugev serv.

2021. aastal üllatas ta maailma tennisepublikut üld- ja tennisepoliitiliste avaldustega ning teda hakkasid kimbutama vaimse tervise probleemid, mille tõttu ta jäi tennisest mitmeks kuuks eemale. 2022. aasta alguses hakkas ta uuesti turniiridel osalema. Ta hiilgas küll endiselt tugeva serviga, kuid tegi mängudes märkimisväärselt palju vigu.Osaka lõpetas mängupausi edukalt ERR Sport, 04.01.2022. Peagi võttis Osaka tipptennisest pikema pausi, sest jäi lapseootele. 2023. aasta juulis sündis tema ja räppar Cordae tütar Shai. Pärast 15-kuulist eemalolekut tipptennise karussellist naasis Osaka WTA Touri turniiridele 2023. aasta lõpus Brisbane'is.Emaks saanud endine esireket lõpetas 15-kuulise võistluspausi ERR Sport, 01.01.2024. 

2025. aasta jaanuari alguses jõudis ta Aucklandis pärast peaaegu kolme aastat taas WTA turniiri finaaliOsaka jõudis pea kolmeaastase vahe järel WTA turniiril finaali ERR Sport, 04.01.2025., kuid katkestas vigastusele viidates finaalmängu ja andis taanlanna Clara Tausonile loobumisvõidu. WTA edetabelis on ta 2025. aasta jaanuari seisuga esiviiekümne piirimail.Sabalenka tegi aastale võiduka sissejuhatuse, Osakat tabas finaali ajal tagasilöök ERR Sport, 05.01.2025.

Viited

 Välislingid 

WTA profiil (inglise keeles)

Kategooria:Jaapani tennisistid
Kategooria:Sündinud 1997